شەفەق نيوز/ شانەی راگەیانن ئەمنی، ئمڕوو دووشەممە، راگەیان فڕۆکەیل F_16 و سیخۆی گورزەیلیگ ئاسمانی لەبان بارەگایل داعش لە پارێزگای کەرکوک جیوەجی کردن.
شانەگە لە بەیاننامەیگ رەسیە ئاژانس شەفەق نیوز وت: فڕۆکەوان هێز ئاسمانی وە فڕۆکەیل F_16 و سیخۆی ٢٥، ئمڕوو،  گورزەیلیگ ئاسمانی لەبان حەشارگەیل تیرۆرستەیلە لە دووڵ چای لە پارێزگای کەرکوک جیوەجی کردن،  و دیاری کرد ک ئەو گورزەیلە لەبان زانیارەیلیگ هەواڵگری ووردیگ لە ئۆپەراسیۆنە هاوبەشەکان هاتن.
وتیش: هێزیگ لە فیرقەی پیادەی ئامێری هەشتەم دۊیای گوزەیلە رەسینە وەشکین شۊنەگە،  و پەنج حەشارگە پەیا کردن، و چشتەیل پزشکی و خواردەمەنی و پووشەن و پەتو و خانەیگ خوەرین و پاتری و کامیرا لەناوی پەیا کردن.
